Muizenberg-strand in Kaapstad is Sondag gesluit toe 'n lewensredder Saterdag spoorloos verdwyn het. 'n Senior lewensredder het net voor 15:00 op 'n oproep gereageer. Hy het die jetski bestuur en 'n seisoenale lewensredder was op die reddingslee, hulle was so tussen 50m en 100m vanaf die kus toe die seisoenale lewensredder skielik afval.
Zahid Badroondien, burgermeesterkomiteelid van gemeenskapsdienste en gesondheid, het bevestig dat die man wat vermis is, deur 'n jetski gesleep is toe hulle 'n sweefskiër wat naby St James-strand in moeilikheid beland het, wou bystaan.
Lewensredders asook verskeie ander institute het dadelik aan die werk gespring waar 'n soektog voortgeduur het. Daar is berading aangebied vir die familie en vriende van die lewensredder.
Die soektog duur steeds voort en Kaapstad sal alles in hulle vermoë doen om die man te probeer op spoor.